Predlog UREDBA SVETA o prilagoditvi korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropske unije /* COM/2012/0234 final - 2012/0118 (NLE) */





OBRAZLOŽITVENI MEMORANDUM 1. OZADJE PREDLOGA · Razlogi za predlog in njegovi cilji V skladu s členom 4(1) Priloge XI h Kadrovskim predpisom so vmesne prilagoditve osebnih prejemkov in pokojnin, ki so predvidene v členu 65(2) Kadrovskih predpisov, določene na podlagi podatkov, ki jih zagotovi Eurostat, kadar se med junijem in decembrom življenjski stroški občutno spremenijo, pri čemer se upošteva napovedana sprememba kupne moči v tekočem letnem referenčnem obdobju. Po potrebi se predlog Komisije pošlje Svetu najpozneje v drugi polovici aprila. · Splošno ozadje V skladu s členom 6(1) Priloge XI h Kadrovskim predpisom se vmesne prilagoditve določijo za vse kraje (vključno z Brusljem), kadar je dosežen ali presežen prag občutljivosti za Bruselj. Kadar ta prag za Bruselj ni dosežen, se določijo le vmesne prilagoditve za kraje, kjer je prag občutljivosti presežen. V skladu s členom 7 Priloge XI h Kadrovskim predpisom je vrednost vmesne prilagoditve enaka bruseljskemu mednarodnemu indeksu, pomnoženemu, kadar je to ustrezno, s polovico napovedanega posebnega kazalnika, če je ta negativen. Posebni kazalnik meri spremembe realnih neto osebnih prejemkov javnih uslužbencev centralnih vlad držav članic, pri čemer se inflacija ne upošteva. Eurostat je ta kazalnik izračunal na podlagi podatkov osmih držav članic, navedenih v členu 1(4) Priloge XI h Kadrovskim predpisom. Bruseljski mednarodni indeks meri spremembe življenjskih stroškov uradnikov in drugih uslužbencev Evropske unije v Bruslju. Eurostat je ta indeks določil na podlagi podatkov belgijskih organov. Korekcijski koeficienti so enaki razmerju med ustrezno ekonomsko pariteto in deviznim tečajem, predvidenim v členu 63 Kadrovskih predpisov, pomnoženim z vrednostjo prilagoditve, kadar prag prilagoditve za Bruselj ni dosežen. Ekonomske paritete za osebne prejemke določajo enakovrednost kupne moči osebnih prejemkov, izplačanih v referenčnem mestu Bruslju, in osebnih prejemkov, izplačanih v drugih krajih zaposlitve. Eurostat je te paritete izračunal v dogovoru z nacionalnimi statističnimi uradi držav članic. Ekonomske paritete za pokojnine določajo enakovrednost kupne moči pokojnin, izplačanih v referenčni državi Belgiji, in pokojnin, izplačanih v drugih državah prebivališča. Eurostat je te paritete izračunal v dogovoru z nacionalnimi statističnimi uradi držav članic. · Veljavne določbe na področju, na katero se nanaša predlog Ta predlog se doda predlogu, ki se vsako leto predloži za prilagoditev osebnih prejemkov in pokojnin. 2. REZULTATI POSVETOVANJ Z ZAINTERESIRANIMI STRANMI IN OCENE UČINKA · Posvetovanje z zainteresiranimi stranmi Posvetovalne metode, glavni ciljni sektorji in splošni profil vprašanih O elementih predloga je bila v skladu z ustreznimi postopki opravljena razprava s predstavniki zaposlenih. Povzetek odgovorov in njihovo upoštevanje Predlog upošteva mnenja, ki so jih predložile strani, vključene v posvetovanje. · Zbiranje in uporaba strokovnih mnenj Strokovno mnenje ni bilo potrebno · Ocena učinka – Namen predloga je prilagoditi osebne prejemke in pokojnine v skladu z veljavno zakonodajo. – Veljavna zakonodaja druge možnosti ne dovoljuje. 3. PRAVNI ELEMENTI PREDLOGA · Povzetek predlaganih ukrepov V skladu s členom 4 Priloge XI h Kadrovskim predpisom je namen predlaganega ukrepa prilagoditi osebne prejemke in pokojnine za kraje, kjer so se življenjski stroški občutno spremenili. Življenjski stroški v Bruslju so se po meritvah bruseljskega mednarodnega indeksa v obdobju od junija do decembra predhodnega leta spremenili za 1,1 %. Spremembe življenjskih stroškov zunaj Belgije in Luksemburga v referenčnem obdobju se izmerijo z uporabo implicitnih indeksov, ki jih izračuna Eurostat. Ti indeksi so izračunani tako, da se bruseljski mednarodni indeks pomnoži s spremembo ekonomske paritete. Prag občutljivosti za občutno spremembo življenjskih stroškov je odstotek, ki ustreza 7 % za obdobje 12 mesecev (3,5 % za obdobje 6 mesecev). Implicitni indeks, ki se uporablja za osebne prejemke, je presegel prag občutljivosti v Estoniji (4,1 %). Implicitni indeks, ki se uporablja za pokojnine, ni dosegel praga občutljivosti v nobeni državi. Znesek vmesne prilagoditve je bruseljski mednarodni indeks, pomnožen, kjer je to ustrezno, s polovico napovedanega posebnega kazalca, če je ta negativen. Napovedan posebni kazalnik je enak –1,6 %, kar pomeni, da je vmesna prilagoditev enaka 0,3 %. Korekcijski koeficienti so enaki razmerju med zadevno ekonomsko pariteto in ustreznim deviznim tečajem, pomnoženim z vrednostjo vmesne prilagoditve, kadar prag prilagoditve za Bruselj ni dosežen. Novi korekcijski koeficienti začnejo veljati 1. januarja. V državah ali krajih, katerih implicitni indeks presega 6,3 %, začnejo veljati 16. novembra, v državah ali krajih, katerih implicitni indeks presega 12,6 %, pa 1. novembra. Korelacijski koeficient za Talin, izračunan za december 2011 (na podlagi paritete kupne moči za zaposlene iz decembra 2011), znaša 77,6. Zato ob upoštevanju zneska vmesne prilagoditve korekcijski koeficient, ki začne veljati 1. januarja 2012 in se uporablja za osebne prejemke uradnikov in drugih uslužbencev Evropske unije v Estoniji, znaša 77,8. Korekcijski koeficienti, ki se uporabljajo za pokojnine in prenose, se ne spremenijo. · Pravna podlaga Pravna podlaga so kadrovski predpisi in zlasti Priloga XI h kadrovskim predpisom. · Načelo subsidiarnosti Predlog se nanaša na področje, ki je v izključni pristojnosti Unije. Načelo subsidiarnosti se zato ne uporablja. · Načelo sorazmernosti Predlog je v skladu z načelom sorazmernosti iz naslednjih razlogov: – Priloga XI h kadrovskim predpisom določa uredbo Sveta. – Finančno breme neposredno izhaja iz uporabe metode prilagoditve osebnih prejemkov in pokojnin iz Kadrovskih predpisov. · Izbira instrumentov Predlagani instrumenti: uredba. Drugi instrumenti ne bi bili primerni iz naslednjih razlogov: – Priloga XI h kadrovskim predpisom določa uredbo Sveta. 4. PRORAČUNSKE POSLEDICE Vpliv prilagoditve korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropske unije, na upravne odhodke je podrobno prikazan v oceni finančnih posledic zakonodajnega predloga v Prilogi. Pri vmesni prilagoditvi se sicer upošteva zvišanje življenjskih stroškov uslužbencev EU v Estoniji, vendar so odhodki kljub temu nižji, ker Svet decembra 2011 ni sprejel predloga Komisije o letni prilagoditvi[1]. Z letno prilagoditvijo 2011 bi se vrednost korelacijskega koeficienta za Estonijo znižala z 78,5 na 75,4. Ker pa letna prilagoditev ni bila sprejeta, se še naprej uporablja prejšnja vrednost, ki znaša 78,5. Novi izračuni, ki jih je v zvezi z vmesno prilagoditvijo opravil Eurostat, kažejo, da so se življenjski stroški v Estoniji zvišali s 75,4 na 77,8. Ker je nova vrednost vmesne prilagoditve nižja od vrednosti, ki se trenutno uporablja, vmesna prilagoditev posledično pomeni nižje odhodke. 2012/0118 (NLE) Predlog UREDBA SVETA o prilagoditvi korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropske unije SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Protokola o privilegijih in imunitetah Evropske unije in zlasti člena 12 Protokola, ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Unije, določenih z Uredbo Sveta (EGS, Euratom, ESPJ) št. 259/68[2], in zlasti člena 64 in člena 65(2) Kadrovskih predpisov ter prilog VII, XI in XIII h Kadrovskim predpisom ter prvega odstavka člena 20 ter členov 64 in 92 Pogojev za zaposlitev drugih uslužbencev, ob upoštevanju predloga Evropske komisije, ob upoštevanju naslednjega: (1) V obdobju od junija do decembra 2011 so se življenjski stroški v Estoniji občutno zvišali, zato bi bilo treba ustrezno spremeniti korelacijske koeficiente, ki se uporabljajo za osebne prejemke uradnikov in drugih uslužbencev – SPREJEL NASLEDNJO UREDBO: Člen 1 Korekcijski koeficient, ki se v skladu s členom 64 Kadrovskih predpisov uporablja za osebne prejemke uradnikov in drugih uslužbencev, zaposlenih v spodaj navedenih državah in krajih, je z učinkom od 1. januarja 2012 naslednji: – Estonija: 77,8. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik Priloga OCENA FINANČNIH POSLEDIC ZAKONODAJNEGA PREDLOGA 1. OKVIR PREDLOGA/POBUDE 1.1. Naslov predloga/pobude Predlog uredbe Sveta o prilagoditvi korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropske unije. 1.2. Zadevna področja v okviru ABM/ABB[3] Predlog lahko zadeva vsa področja in dejavnosti. 1.3. Vrsta predloga/pobude ý Predlog/pobuda se nanaša na nov ukrep (redni ukrep, prilagoditev veljavne uredbe) 1.4. Cilji 1.4.1. Pričakovani izid in učinki Navedite, kako naj bi predlog/pobuda učinkovala na upravičence/ciljne skupine. S prilagoditvijo korekcijskega koeficienta, ki se uporablja za osebne prejemke uradnikov in drugih uslužbencev Evropske unije v Estoniji, zaradi občutne spremembe tamkajšnjih življenjskih stroškov se bo ohranila enakovrednost kupne moči na različnih krajih zaposlitve, kakor je določeno v kadrovskih predpisih. 1.5. Utemeljitev predloga/pobude 1.5.1. Potrebe, ki jih je treba kratkoročno ali dolgoročno zadovoljiti Zagotoviti, da se v primeru občutne spremembe življenjskih stroškov korekcijski koeficienti, ki se uporabljajo za osebne prejemke in pokojnine uradnikov ter drugih uslužbencev Evropske unije, prilagodijo in po potrebi uporabljajo za nazaj. Zagotoviti, da se kupna moč osebnih prejemkov in pokojnin uradnikov EU razvija vzporedno s spremembami kupne moči državnih uradnikov v osrednjem vladnem organu držav članic, kakor je navedeno v Prilogi XI h kadrovskim predpisom. Zagotoviti ohranitev vzporednosti kupne moči uslužbencev, zaposlenih v različnih krajih zaposlitve. 1.6. Trajanje ukrepa in finančnega vpliva ý Časovno neomejen predlog/pobuda: – izvedba z začetnim obdobjem postopne krepitve od 1. januarja 2012, – ki mu sledi polno delovanje. 1.7. Načrtovani načini upravljanja[4] ý Neposredno centralizirano upravljanje – Komisija: PMO. 2. OCENA FINANČNIH POSLEDIC PREDLOGA/POBUDE 2.1. Zadevni razdelki večletnega finančnega okvira in odhodkovne proračunske vrstice · Obstoječe proračunske vrstice odhodkov Po vrsti, v skladu z razdelki večletnega finančnega okvira in proračunskimi vrsticami. Razdelek večletnega finančnega okvira || Proračunska vrstica || Vrsta odhodka || Prispevek število [poimenovanje… .….] || dif./ nedif. ([5]) || držav Efte[6] || držav kandidatk[7] || tretjih držav || v smislu člena 18(1)(aa) finančne uredbe || XX.01.01.01 || nedif. || NE || NE || NE || NE 2.2. Ocenjeni učinek na odhodke 2.2.1. Povzetek ocenjenega učinka na odhodke v mio. EUR (na tri decimalna mesta natančno) Razdelek večletnega finančnega okvira || število || XX.01.01.01 in Poglavje 11, Poglavje 42 – Odhodki za asistente v Parlamentu GD: HR || || || Leto N[8] || Leto N+1 || Leto N+2 || Leto N+3 || … vstavite ustrezno število let glede na trajanje učinka (prim. točka 1.6) || SKUPAJ  Odobritve za poslovanje || || || || || || || || Številka proračunske vrstice || obveznosti || (1) || || || || || || || || plačila || (2) || || || || || || || || Številka proračunske vrstice || obveznosti || (1a) || || || || || || || || plačila || (2a) || || || || || || || || Odobritve za upravne zadeve, ki se financirajo iz nekaterih operativnih programov[9] || || || || || || || || Številka proračunske vrstice || || (3) || || || || || || || || Odobritve za GD HR SKUPAJ || obveznosti || =1+1a +3 || || || || || || || || plačila || =2+2a +3 || || || || || || || ||  Odobritve za poslovanje SKUPAJ || obveznosti || (4) || || || || || || || || plačila || (5) || || || || || || || ||  odobritve za upravne zadeve, ki se financirajo iz sredstev nekaterih programov, SKUPAJ || (6) || || || || || || || || Odobritve v RAZDELKU <….> večletnega finančnega okvira || obveznosti || =4+ 6 || || || || || || || || plačila || =5+ 6 || || || || || || || || Če predlog/pobuda vpliva na več razdelkov:  Odobritve za poslovanje SKUPAJ || obveznosti || (4) || || || || || || || || plačila || (5) || || || || || || || ||  odobritve za upravne zadeve, ki se financirajo iz sredstev nekaterih programov, SKUPAJ || (6) || || || || || || || || Odobritve v RAZDELKIH 1 do 4 večletnega finančnega okvira (referenčni znesek) || obveznosti || =4+ 6 || || || || || || || || plačila || =5+ 6 || || || || || || || || Razdelek večletnega finančnega okvira || 5 || „Upravni odhodki“ v mio. EUR (na tri decimalna mesta natančno) || || || Leto 2012 || Leto 2013 || Leto 2014 || Leto 2015 || … vstavite ustrezno število let glede na trajanje učinka (prim. točka 1.6) || SKUPAJ GD: <…….> ||  Človeški viri || || || || || || || ||  Drugi upravni odhodki || || || || || || || || GD za <….> SKUPAJ || obveznosti || || || || || || || || Odobritve v RAZDELKU 5 večletnega finančnega okvira || (skupaj obveznosti = skupaj plačila) || –0,002 || –0,002 || –0,002 || –0,002 || –0,002 || –0,002 || –0,002 || ni na voljo v milijonih EUR (na tri decimalna mesta natančno) || || || Leto 2012 || Leto 2013 || Leto 2014 || Leto 2015 || … vstavite ustrezno število let glede na trajanje učinka (prim. točka 1.6) || SKUPAJ Odobritve v RAZDELKIH 1 do 5 večletnega finančnega okvira || obveznosti || –0,002 || –0,002 || –0,002 || –0,002 || –0,002 || –0,002 || –0,002 || ni na voljo plačila || –0,002 || –0,002 || –0,002 || –0,002 || –0,002 || –0,002 || –0,002 || ni na voljo 2.2.2. Ocenjeni učinek na odobritve za poslovanje – ý Predlog/pobuda ne zahteva porabe odobritev za poslovanje. 2.2.3. Ocenjeni učinek na odobritve za upravne zadeve 2.2.3.1. Povzetek – ¨ Predlog/pobuda ne zahteva porabe odobritev upravne narave. – ¨ Predlog/pobuda zahteva porabo odobritev upravne narave, kot je pojasnjeno v nadaljevanju: v mio. EUR (na tri decimalna mesta natančno) || Leto N[10] || Leto N+1 || Leto N+2 || Leto N+3 || … vstavite ustrezno število let glede na trajanje učinka (prim. točka 1.6) || SKUPAJ RAZDELEK 5 večletnega finančnega okvira || || || || || || || || Človeški viri || || || || || || || || Drugi upravni odhodki || || || || || || || || Seštevek za RAZDELEK 5 večletnega finančnega okvira || || || || || || || || Odobritve zunaj RAZDELKA 5[11] večletnega finančnega okvira || || || || || || || || Človeški viri || || || || || || || || Drugi odhodki za upravne zadeve || || || || || || || || Seštevek za odobritve zunaj RAZDELKA 5 večletnega finančnega okvira || || || || || || || || SKUPAJ || || || || || || || || 2.2.3.2. 2.2.3.3. Ocenjene potrebe po človeških virih – ý Predlog/pobuda ne zahteva porabe človeških virov. 2.2.4. Skladnost z veljavnim večletnim finančnim okvirom – ý Predlog/pobuda je skladna z veljavnim večletnim finančnim okvirom. 2.2.5. Udeležba tretjih oseb pri financiranju – ý V predlogu/pobudi ni načrtovano sofinanciranje tretjih oseb. 2.3. Ocenjeni vpliv na prihodke – ý Predlog/pobuda nima finančnega vpliva na prihodke. [1] COM(2011) 820. [2] UL L 56, 4.3.1968, str. 1. [3] ABM: upravljanje po dejavnostih, ABB: oblikovanje proračuna po dejavnostih. [4] Pojasnitve načinov upravljanja in sklicevanje na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html. [5] Dif. = diferencirana sredstva / nedif. = nediferencirana sredstva. [6] Evropsko združenje za prosto trgovino. [7] Države kandidatke in, če je ustrezno, potencialne države kandidatke z zahodnega Balkana. [8] Leto N je leto začetka izvajanja predloga/pobude. [9] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave. [10] Leto N je leto začetka izvajanja predloga/pobude. [11] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave.